การบินไทย เที่ยวบินที่ 261
เที่ยวบิน 261 มีผู้โดยสาร 146 คน ออกจากท่าอากาศยานนานาชาติดอนเมือง เวลา 11:40 ตามเวลามาตรฐาน ตรงสู่จังหวัดสุราษฎร์ธานี โดยใช้เวลาเดินทาง 2 ชั่วโมง เมื่อเครื่องบินเริ่มลดระดับลงสู่ท่าอากาศยานสุราษฎร์ธานี สภาพอากาศมีฝนตกหนักและทัศนวิสัยไม่ดี เนื่องจากพายุดีเปรสชัน "จิล" นักบินพยายามนำเครื่องลงจอดถึง 2 ครั้งแต่ไม่สำเร็จ ในครั้งที่ 3 เครื่องยนต์เกิดชะงัก ทำให้เครื่องบินตกกระแทกพื้น เครื่องเสียหลัก หางเครื่องฟาดหอบังคับการบินบางส่วน เครื่องเสียการทรงตัวพุ่งตกลงไปในป่ายาง ห่างออกไป 2 ไมล์ทางตะวันตกเฉียงใต้ของท่าอากาศยาน มีผู้เสียชีวิต 101 คน และได้รับบาดเจ็บ 45 คน สาเหตุของการตกครั้งนี้ไม่ได้มีการเปิดเผยรายละเอียดสู่สาธารณะมากนัก มีเพียงความพยายามระบุว่าสาเหตุการตกน่าจะมาจากการหลงสภาพการบินในการลงจอดเวลากลางคืนในสภาพอากาศที่มีลมแรง ซึ่งสร้างความคลางแคลงใจต่อสังคมเป็นอย่างมาก
อินโดนีเซียแอร์เอเชีย เที่ยวบินที่ 8501
อากาศยานนี้อยู่ในการควบคุมของการจราจรอากาศอินโดนีเซียเมื่อขอเบี่ยงเส้นทางจากเส้นทางการบินเดิมเพราะสภาพอากาศเลว นักบินขอปีนขึ้น 38,000 ฟุต (11,600 เมตร) เพื่อหลบเมฆทึบ ซึ่งผู้ควบคุมการจราจรทางอากาศปฏิเสธเพราะการจราจรทางอากาศหนาแน่น แม้ความสูงสุดท้ายที่ช่องรับส่งผ่านสัญญาณบ่งชี้และที่ไฟลต์เรดาร์24 รวบรวม คือ 32,000 ฟุต (9,750 เมตร) เครื่องบินเสียการติดต่อกับศูนย์ควบคุมการจราจรทางอากาศเมื่อ 06:17 (ตามเวลาอินโดนีเซียตะวันตก) ขณะเดินทางใกล้เกาะเบลิตุง (Belitung) เหนือทะเลชวาระหว่างกาลีมันตัน (บอร์เนียว) กับชวา ซึ่งยังอยู่ภายใต้การควบคุมจราจรทางอากาศอินโดนีเซีย ที่ความสูงและความเร็วปกติ การวิเคราะห์ทางอุตุนิยมวิทยาเปิดเผยว่า อากาศยานกำลังขวางกลุ่มพายุระหว่างไม่กี่นาทีก่อนสาบสูญ